text: Biltyve med og uden promiller
  03 juni 2010 kl. 06.00
  Onsdag aften anholdt politiet en 23-årig københavner, der var på afveje i Esbjerg. Han var beruset og kørte en bil, der blev stjålet i Bramming sidst på eftermiddagen.
  Manden blev anholdt og taget med til afhøring på stationen. Derefter blev han løsladt med besked om at tage hjem til København. Politiet venter på ham, fordi han skal afhøres om 30 tvivlsomme forhold. 
  Lidt over tre fik politiet en melding om en spritbilist på Sædding Strandvej. Bilen blev fundet, men de to 16-17-årige i bilen havde ikke drukket. Derimod havde de stjålet bilen på en adresse, hvor der også var gjort forsøg på at stjæle to andre biler. De to unge blev taget med til afhøring.
  